Diari Oficial de la Generalitat Valenciana


Sumari del DOGV 1795, del 02-06-1992 (1992/825008)

ORDRE de 5 de maig de 1992, de la Conselleria d'Agricultura i Pesca, per la qual es regula i planifica el tractament contra la mosca de la fruita (Ceratitis capitata Wied) a la Comunitat Valenciana per a la campanya de 1992.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/05/(2)/dof/vci/html**

### Dades del document

Número de DOGV
:   1795

Data del DOGV
:   02-06-1992

Secció del DOGV
:   DISPOSICIONS GENERALS

Número del document
:   1992/825008


Data del document
:   05-05-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 5 de maig de 1992, de la Conselleria d'Agricultura i Pesca, per la qual es regula i planifica el tractament contra la mosca de la fruita (Ceratitis capitata Wied) a la Comunitat Valenciana per a la campanya de 1992.  
La mosca de la fruita (Ceratitis capitata Wied), plaga de quarantena a certs països importadors dels nostres cítrics, causa per aquest fet trastorns al nostre comerç i també danys directes d'importància a les collites.  
La dificultat per a efectuar un control efectiu d'aquesta plaga mitjançant tractaments individuals aconsella la realització de tractaments col·lectius, amb la utilització de tècniques poc contaminants, a fi de rebaixar el nivell de població de la plaga a límits acceptables.  
Per tot això, conformement al que s'estableix en la Llei de 21 de maig de 1908, de Plagues del Camp, i en el Decret de 13 d'agost de 1940, fent ús de les facultats que tinc atribuïdes,  
ORDENE  
Article primer  
Declarar obligatori el tractament contra la mosca de la fruita, a les superfícies de les zones següents:  
- Província d'Alacant: la Marina Alta, la Marina Baixa, l'Alacantí, el Baix Vinalopó i el Baix Segura;  
- Província de Castelló: el Baix Maestrat, la Plana Alta i la Plana Baixa,  
- Província de València: el Camp de Morvedre, el Camp de Túria, els Serrans, l?Horta, la Ribera Alta, la Ribera Baixa, la Canal de Navarrés, la Costera, la Safor, la Vall d'Albaida i la Foia de Bunyol.  
Article segon  
Els tractaments seran fets amb caràcter col·lectiu per procediments aeris, tret de. zones localitzades que n'aconsellen el tractament terrestre, amb l'objectiu de rebaixar la població de la plaga. En aquells horts amb especial incidència de Ceratitis capitata Wiede els agricultors hauran de vigilar-ne la presència, per tal de fer, pel seu compte, els tractaments terrestres individuals que calguen.  
Article tercer  
En aquelles zones on hi haja dificultats per a la realització dels tractaments aeris, així com també per al tractament de les varietats extra primerenques (Marisol, Clausellina, Okitsu) i de les tardanes a primavera, els agricultors realitzaran tractaments terrestres d'àrees menudes; corrent les despeses de l'aplicació pel seu compte. La Conselleria d?agricultura i Pesca subvencionarà els productes fito- sanitaris necessaris per a la realització dels tractaments, segons les possibilitats pressupostàries.  
Article quart  
Les sol·licituds de productes subvencionats, considerats a l'article tercer, seran dirigides als serveis territorials de la Conselleria d?Agricultura i Pesca de la província escaient.  
Article cinquè  
A les zones citrícoles dins el perímetre del Pare Natural de l'Albufera i d'altres zones protegides, només seran realitzats tractaments terrestres amb productes que no siguen de categoria C per a la fauna silvestre o aqüícola.  
Article sisé  
La Direcció General de Producció i Indústries Agràries, per mitjà del Servei de Protecció dels Vegetals, organitzarà i dirigirà l?execució de la campanya a totes les fases que té.  
Article seté  
A més de les subvencions que el Ministeri d?agricultura, Pesca i Alimentació destina per a productes o aplicacions, la Conselleria d?agricultura i Pesca aportarà a càrrec de l'aplicacio pressupostària 86.92.84.357.53.4, projecte núm. 0012/000/92 del pressupost ordinari de 1992, fins a un màxim de 278.492.409 pessetes per a completar els tractaments.  
DISPOSICIONS FINALS  
Primera  
Facultar la Direcció General de Producció i Indústries Agràries per al desplegament d'aquesta ordre.  
Segona  
L'ordre entrarà en vigor l?endemà de la publicació al Diari Oficial de la Generalitat Valenciana.  
València, 5 de maig de 1992.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI